କରୋନା ବିଶ୍ୱର ପ୍ରାୟ ସମସ୍ତ ଦେଶରେ ନିଜର କାୟା ବିସ୍ତାର କରି ସାରିଛି। ଏବେ ସୁଦ୍ଧା ପ୍ରାୟ ୬ଲକ୍ଷରୁ ଅଧିକ ଲୋକେ ଏଥିରେ ମୃତ୍ୟୁବରଣ କରିସାରିଛନ୍ତି।ମାତ୍ର ଏହି ସଂକ୍ରମଣରୁ ନିଜକୁ ରକ୍ଷା କରିବା ପାଇଁ ବିଭିନ୍ନ ଉପାୟ ମାଧ୍ୟମରେ ଲୋକଙ୍କୁ ସଚେନ କରାଯାଉଛି। ଏହାସହ ରୋଗ ପ୍ରତିରୋଧକ ଶକ୍ତି ବୃଦ୍ଧି ପାଇଁ କିଛି ଟିପ୍ସ ମଧ୍ୟ ଦିଆଯାଉଛି। ଏଥିପାଇଁ ଆୟୁଷ ମନ୍ତ୍ରାଳୟ ମଧ୍ୟ ନିଜ ୱେବସାଇଟରେ ରୋଗପ୍ରତିରୋଧକ ଶକ୍ତି ବୃଦ୍ଧି ପାଇଁ ୧୧ଟି ଉପାୟ ବିଷୟରେ ବର୍ଣ୍ଣନା କରାଯାଇଛି। ଯାହା କରୋନା ଠାରୁ ରକ୍ଷା ପାଇବାରେ ସହାୟକ ହୋଇପାରିବ। ଜାଣନ୍ତୁ.....
- ନିୟମିତ ଉଷୁମ ପାଣି ପିଅନ୍ତୁ। ଆୟୁର୍ବେଦରେ ମଧ୍ୟ ଏହା ବିଷୟରେ ଉଲ୍ଲେଖ ରହିଛି। ଉଷୁମ ପାଣି ପିଇବା ଦ୍ୱାରା ସ୍ୱାସ୍ଥ୍ୟ ପାଇଁ ଏହା ଖୁବ ଉପକାରୀ। ବିଭିନ୍ନ ରୋଗରୁ ଏହା ଶରୀରକୁ ଦୂରେଇ ରଖିଥାଏ। ଉଷୁମ ପାଣି ପିଇବା ଦ୍ୱାରା ଏହା ଗଳାରେ କୌଣସି ଜୀବାଣୁ ଶରୀର ମଧ୍ୟକୁ ପ୍ରବେଶ କରିବାକୁ ଦେଇନଥାଏ। ଜୀବାଣୁଙ୍କୁ ଦୁର୍ବଳ କରି ଦେଇଥାଏ।
- ଘରେ ହିଁ ନିୟମିତ ଯୋଗାସନ କରନ୍ତୁ। ଅତିକମରେ ୩୦ ମିନିଟ ଯାଏଁ ପ୍ରାଣାୟମ ଓ ଯୋଗ କରନ୍ତୁ। ଯୋଗ କରିବା ଦ୍ୱାରା ଶରୀର ସୁସ୍ଥ ରହିଥାଏ। ଅନେକ ରୋଗ ଶରୀର ମଧ୍ୟକୁ ପ୍ରବେଶ କରି ନଥାଏ।
- ଖାଦ୍ୟ ପ୍ରସ୍ତୁତ କରିବା ସମୟରେ ହଳଦୀ, ଜିରା, ଧନିଆ,ରସୁଣ ଭଳି ମସଲାର ନିଶ୍ଚୟ ବ୍ୟବହାର କରନ୍ତୁ। ମାତ୍ର ସଠିକ ମାତ୍ରାରେ ବ୍ୟବହାର କରିବେ।
- ୧ ଚାମଚ ରାଶି କିମ୍ବା ନଡ଼ିଆ ତେଲକୁ ପାଟି ଭିତରେ ରଖି କୁଳୁକୁଳୁ କରି ପକାଇ ଦିଅନ୍ତୁ।ଏହାପରେ ଉଷୁମ ପାଣିରେ କୁଳୁକୁଳୁ କରନ୍ତୁ। ଦିନକୁ ଥରେ କିମ୍ବା ୨ ଥର ଏହାକୁ କରନ୍ତୁ।
